SET พลิกปิดลบ 2 จุด หลัง FTSE ลดน้ำหนักลงทุน สัปดาห์หน้าแนะจับตาผลประชุมกนง.
SET พลิกปิดลบ 2 จุด หลัง FTSE ลดน้ำหนักลงทุน สัปดาห์หน้าแนะจับตาประชุมกนง.
19 มิ.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ  1,370.82 จุด ลดลง 2.16 จุด (-0.16%) มูลค่าการซื้อขาย 63,320.03 ล้านบาท
10 หุ้นกดดัชนีวันนี้

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยวันนี้แกว่งไซด์เวย์หลังจากไม่มีปัจจัยบวกใหม่เข้ามา ทำให้ตลาดฯเป็นลักษณะของการพักตัว แม้ดัชนีฯยืนบวกได้เล็กน้อยรับผลราคาน้ำมันฟิวเจอร์ส และดาวโจนส์ฟิวเจอร์สอยู่ในแดนบวก แต่ก็ยังเผชิญแรงขายเป็นรายกลุ่ม และช่วงท้ายก็รับผลเชิงลบจากที่ FTSE ได้ปรับลดน้ำหนักลงทุน
ส่วนแนวโน้มการลงทุนในสัปดาห์หน้า นายกรภัทร กล่าวว่า ตลาดฯคงจะเป็นลักษณะของการแกว่งตัวแนวโน้มพักฐาน โดยให้ติดตามมาตรการความช่วยเหลือของธนาคารแห่งประเทศไทย (ธปท.) ที่จะให้สถาบันการเงินช่วยปรับลดอัตราดอกเบี้ยสินเชื่อบัตรเครดิต, สินเชื่อส่วนบุคคล เป็นต้น ต้องรอดูว่าจะออกมาเป็นอย่างไร และการประชุมคณะกรรมการนโยบายการเงิน (กนง.) ในวันที่ 24 มิ.ย.คาดว่าจะคงอัตราดอกเบี้ยนโยบายในระดับเดิม
พร้อมให้แนวรับ 1,350-1,330 จุด ส่วนแนวต้าน 1,390-1,404 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
BAM มูลค่าการซื้อขาย 3,736.50 ล้านบาท ปิดที่ 25.50 บาท เพิ่มขึ้น 0.25 บาท
PTTEP มูลค่าการซื้อขาย 2,403.78 ล้านบาท ปิดที่ 95.50 บาท เพิ่มขึ้น 1.50 บาท
CPF มูลค่าการซื้อขาย 2,272.52 ล้านบาท ปิดที่ 32.25 บาท เพิ่มขึ้น 0.25 บาท
KBANK มูลค่าการซื้อขาย 1,911.67 ล้านบาท  ปิดที่ 95.75 บาท ลดลง 2.00 บาท
PTT มูลค่าการซื้อขาย 1,840.96 ล้านบาท  ปิดที่ 38.25 บาท เพิ่มขึ้น 0.50 บาท